OpenLLM-France/wikimedia huggingface dataset:
# Marie-Thérèse de Soubiran

Thérèse de Soubiran (Castellnou d'Arri, Aude, Llenguadoc-Rosselló, 16 de maig de 1834 - París, 7 de juny de 1889) fou una religiosa francesa, fundadora de la congregació de les Germanes de Maria Auxiliadora. És venerada com a beata per l'Església catòlica. El 20 d'octubre de 1946, fou beatificada per Pius XII a Roma. La seva festa litúrgica és el 7 de juny.

## Biografia

Sophie-Thérèse de Soubiran La Louvière nasqué en una família aristocràtica del sud de França, profundament cristiana. Educada en aquest esperit, aviat manifestà el desig de fer vida religiosa. Als vint anys, entra en un beateri de beguines a Gant (Flandes), però només un anys després torna a França, on vol crear una institució similar. El 14 de novembre de 1854, amb unes companyes, comença a viure en comunitat al seu poble, Castellnou d'Arri, en el beateri del Bon Socors. Hi fant una vida de pobresa, pregària i treball, però sense fer vots públics, com a laiques, i acullen joves pobres per educar-les. De fet, les germanes s'organitzaven en dos grups: les beguines dedicades a l'adoració del Santíssim Sagrament i la pregària, i les "dames auxiliars" dedicades a les obres de caritat. Poc després d'obrir-la, la casa és destruïda per un incendi.
Sophie-Thérèse marxa a Tolosa en 1864 i hi fa un retir de trenta dies. En ells, decideix de continuar el camí emprès, modificant alguns aspectes de la fundació. L'ajuda el jesuïta Paul Ginhac i obren la casa de Sainte-Marie-du-Béguinage. Se n'encarregarà una congregació de germanes, amb vots simples, i hi adopta una espiritualitat ignasiana i la dedicarà a la pregària (l'adoració perpètua del Santíssim) i l'apostolat actiu (l'ajut a les joves obreres); consagra l'institut a Maria, mare de Jesús, de manera que totes les germanes durien també el nom de Maria: ella mateixa prengué el nom de Maria Teresa.
Aprovada pel bisbe de Tolosa en 1867 i per la Santa Seu l'any següent, prengué el nom de Companyia de Maria Auxiliadora i, després, Congregació de les Germanes de Maria Auxiliadora. L'objectiu és donar suport a les joves d'entre catorze i vint-i-cinc anys, especialment les que, sense família ni recursos, viuen en ciutats grans i treballen en fàbriques i tallers en males condicions. De la casa de Tolosa, la congregació es difon per França i, des de 1870, per Anglaterra. Un conflicte intern fa que sigui substituïda al davant de la congregació i expulsada.
En 1874, arriba a París i és acollida per les germanes de Notre-Dame de Charité, de la congregació de Germanes de la Mare de Déu de la Caritat del Bon Pastor, continuadores de la fundada per Jean Eudes. Primer com a pensionada, al final de 1874 s'hi feu postulant i el 20 d'abril de 1875 prengué l'hàbit i el nom de Sor Maria del Sagrat Cor, professant-hi com a germana d'aquesta congregació el 29 de juny de 1877.
Hi viu com una germana més fins a la seva mort, el 7 de juny de 1889. L'any següent, la nova superiora de les Germanes de Maria Auxiliadora rehabilità la memòria de la fundadora.

## Bibliografia

* Site de Marie Auxiliatrice
# Paul McShane

Paul David McShane (nascut el 6 de gener de 1986) és un futbolista irlandès que juga com a defensa pel Reading FC.

## Referències

* ↑ The PFA Footballers' Who's Who 2010-11. Mainstream Publishing, p. 273.
# Launoy

Launoy és un municipi francès situat al departament de l'Aisne i a la regió dels Alts de França. L'any 2007 tenia 96 habitants.

## Demografia
### Població

El 2007 la població de fet de Launoy era de 96 persones. Hi havia 31 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills, 19 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 30 eren l'habitatge principal de la família, 11 eren segones residències i 1 estava desocupat. Tots els 42 habitatges eren cases. Dels 30 habitatges principals, 28 estaven ocupats pels seus propietaris i 2 estaven cedits a títol gratuït; 5 tenien tres cambres, 6 en tenien quatre i 19 en tenien cinc o més. 23 habitatges disposaven pel capbaix d'una plaça de pàrquing. A 11 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Launoy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 4 | 15 a 19 | 0 |
| 8 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 63 persones, 43 eren actives i 20 eren inactives. De les 43 persones actives 42 estaven ocupades (25 homes i 17 dones) i 1 aturada (1 home). De les 20 persones inactives 7 estaven jubilades, 6 estaven estudiant i 7 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva i 3 d'empreses de serveis.
L'any 2000 a Launoy hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Launoy a l'INSEE.
* Évolution et structure de la population Fitxa amb el detall de dades de Launoy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Paul Meyer

«Paul Meyer» té aquests significats:
* Paul Meyer (clarinetista) (nascut el 1965), clarinetista francès
* Paul Meyer (filòleg) (1840-1917), filòleg francès
Molt semblant:
* Paul Mayer (activista) (1931-2013), activista per la pau nord-americana
* Paul Mayer (zoòleg) (1848-1923), zoòleg alemany
# Sara Mohammad

Sara Mohammad (1967) és una activista pels drets humans i farmacèutica sueca nascuda al Kurdistan Iraquià. Va reclamar asil a Suècia com a refugiada el 1993 després de fugir del seu matrimoni infantil un dia abans del casament. El seu germà havia amenaçat de disparar-la, mentra apuntava amb un rifle Kalàixnikov al seu cap. Després que Fadime Şahindal fos assassinada a Uppsala l'any 2002, Mohammad va fundar el GAPF (Glöm Aldrig Pela och Fadime o Mai Oblidarem Pela i Fadime), una organització que fa campanya en contra de l'assassinat d'honor.
Al 1984, quan tenia 17 anys, va ser insultada i amenaçada pel seu germà quan es va negar a un matrimoni infantil. Com a resultat, va haver de fugir de la seva família. Les seves pròpies experiències han contribuït en la seva lluita incansable contra la violència relacionada amb l'honor i l'opressió, tant dins del Kurdistan com a Suècia. El 2001, va fundar GAPF per lluitar contra la violència d'honor. La col·laboració propera del GAPF amb les autoritats sueques i amb l'administració d'Östergötland ha reforçat, d'ençà de 2005, els esforços per impedir la violència relacionada amb l'honor, els matrimonis forçats i la mutilació genital femenina. El març de 2017, la Facultat de Medicina i Ciències de la Salut de la Universitat de Linköping li van atorgar un doctorat d'honor pel seu "compromís agosarat pels drets de les noies i de les dones joves" així com per la seva lluita per impedir la mutilació genital femenina.
Malgrat els seus esforços, Mohammad no creu que la situació estigui millorant a Suècia. "Els casos que assoleixen l'atenció de les autoritats són només la punta de l'iceberg: tenim una imatge molt més completa en el GAPF. Les noies i les dones són subjectes a restriccions creixents i al qüestionament... Noies molt petites, en el jardí d'infants, són forçades a cobrir-se el cabell: esdevenen objectes sexuals fins i tot quan són tan joves."

## Referències

* ↑ Batha, Emma. «Child bride refugees spur Sweden to tighten marriage law». Reuters, 24-10-2018. [Consulta: 15 març 2020].
* ↑ Smith, Saphora. «Sweden may become latest country to annul child marriages». NBC News, 17-11-2018.
* ↑ «Honor-related crime could become a specific offence». Radio Sweden, 18-07-2019. [Consulta: 15 març 2020].
* ↑ «Sara Mohammad» (en swedish). Sveriges Radio, 22-07-2016. [Consulta: 16 març 2020].
* 1 2 «Fight against honour-related violence brings honorary doctorate». Linköping University, 23-03-2017. [Consulta: 16 març 2020].
# Secretari general de l'ASEAN

El secretari general de l'ASEAN (Associació de Nacions del Sud-est Asiàtic) és nomenat per la cimera de l'ASEAN que ho tria entre els nacionals dels estats membres de l'ASEAN per rotació alfabètica per a un període de cinc anys.

## Secretaris generals

Secretaris generals de l' ASEAN :
| Nom | Període | Estat |
| Hartono Dharsono | 7 de juny de 1976 – 18 de febrer de 1978 | Indonèsia |
| Umarjadi Notowijono | 19 de febrer de 1978 – 30 de juny de 1978 | Indonèsia |
| Ali Abdullah | 10 de juliol de 1978 – 30 de juny de 1980 | Malàisia |
| Narciso G. Reyes | 1 de juliol de 1980 – 1 de juliol de 1982 | Filipines |
| Chan Kai Yau | 18 de juliol de 1982 – 15 de juliol de 1984 | Singapur |
| Phan Wannamethee | 16 de juliol de 1984 – 15 de juliol de 1986 | Tailàndia |
| Roderick Yong | 16 de juliol de 1986 – 16 de juliol de 1989 | Brunei |
| Rusli Noor | 17 de juliol de 1989 – 1 de gener de 1993 | Indonèsia |
| Ajit Singh | 1 de gener de 1993 – 31 de desembre de 1997 | Malàisia |
| Rodolfo Severino Jr. | 1 de gener de 1998 – 31 de desembre de 2002 | Filipines |
| Ong Keng Yong | 1 de gener de 2003 – 31 de desembre de 2007 | Singapur |
| Surin Pitsuwan | 1 de gener de 2008 – 31 de desembre de 2012 | Tailàndia |
| Lê Lương Minh | 1 de gener de 2013 – 31 de desembre de 2017 | Vietnam |
| Lim Jock Hoi | 1 de gener de 2018 – actualment | Brunei |

## Referències

* ↑ «You are being redirected...». [Consulta: 1r novembre 2021].
* ↑ «Former Secretaries-General of ASEAN». ASEAN Secretariat. [Consulta: 16 octubre 2012].
# Partit per la Pau, Democràcia i Desenvolupament

El Partit per la Pau, Democràcia i Desenvolupament (portuguès Partido para a Paz, Democracia e Desenvolvimento, PPD) és un partit polític de Moçambic fundat en 2003 com a escissió de la RENAMO. A les eleccions generals de Moçambic de 2004 el partit va obtenir 85.815 vots, el 2.0% dels vots populars i no va obtenir representació. El seu candidat presidencial, Raul Domingos, va obtenir el 2.7% del vot popular. A les eleccions generals de Moçambic de 2009 va obtenir 22.410 vots i tampoc va assolir representació.

## Referències

* ↑ http://www.poptel.org.uk/mozambique-news/newsletter/latest%20results.html
# Matrimoni morganàtic

El matrimoni morganàtic és aquell realitzat entre dues persones de rang social desigual (noble i plebeu), impedint que el cònjuge i qualsevol fill d'aquesta unió hereti o obtingui els títols, privilegis i propietats del noble. Principalment es realitza entre un noble i una plebea, o a la inversa encara que aquests últims són casos poc comuns, ja que generalment les dones no hereten o reben títols i privilegis.
En aquesta forma de matrimoni cada cònjuge (generalment) manté el seu estat original, als fills nascuts d'aquest matrimoni se'ls coneix com a fills morganàtics i per a efectes legals són considerats fills legítims. El cas més conegut en la història d'Espanya recent és el matrimoni morganàtic i secret de la regent, vídua de Ferran VII, Maria Cristina de Borbó-Dues Sicílies amb el sergent Agustín Fernando Muñoz y Sánchez, Duc de Riánsares, (Tarancón, 4 de maig de 1808 - Le Havre, 13 de setembre de 1873), militar espanyol, de la unió del qual van tenir set fills. Altres casos coneguts en la història han estat el de l'arxiduc Francesc Ferran d'Àustria i el del gran duc Mikhail Romanov.

## Referències

* ↑ «morganàtica». Gran Enciclopèdia Catalana. Barcelona: Grup Enciclopèdia Catalana.
# Nopcsaspondylus alarconensis

Nopcsaspondylus alarconensis és una espècie de dinosaure sauròpode rebbachisàurid que va viure al Coniacià (Cretaci superior) en allò que actualment és l'Argentina. Se n'han trobat restes fòssils a la formació de Candeleros del Neuquén. Aquesta espècie està basada en una vèrtebra dorsal, actualment perduda, descrita per Nopcsa l'any 1902, però que no va ser anomenada aleshores. L'espècimen tenia un cos vertebral petit i grans espais buits, que avui són conegudes com a característiques típiques dels rebaquisàurids.

## Referències

* 1 2 Apesteguía, Sebastián «The sauropod diversity of the La Amarga Formation (Barremian), Neuquén (Argentina)». Gondwana Research, in press, 2007, pàg. 533. DOI: 10.1016/j.gr.2007.04.007.
* ↑ Nopcsa, Franz «Notizen über Cretacischen Dinosaurier. Pt. 3. Wirbel eines südamerikanischen Sauropoden.» (en alemany). Akademie der Wissenschaften, 3, 1902, pàg. 108–114.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Dasyatis variegata

Dasyatis variegata és una espècie de peix de la família dels dasiàtids i de l'ordre dels myliobatiformes.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri. (italià)
* ↑ BioLib (anglès)
# Le Chiffonnier (pel·lícula de 1896)

Le Chiffonnier és una pel·lícula muda francesa de Georges Méliès, estrenada el 1896, produïda per Star Films. Actualment, la pel·lícula es considera perduda.

## Referències

* ↑ Le Chiffonnier a silentera.com
# FK Željezničar

El Fudbalski Klub Željezničar (Фудбалски клуб Жељезничар) és un club bosnià de futbol de la ciutat de Sarajevo.

## Història

El mot Željezničar significa treballador del ferrocarril, ja que el club fou fundat per treballadors d'aquest ram. Els noms del club al llarg de la història han estat:
* RŠD Željezničar (Radničko športsko društvo, en català, societat d'esports dels treballadors).
* FK Željezničar (Fudbalski klub, en català, club de futbol), formant part de la SD Željezničar (Sportsko društvo, català: societat d'esports) que incloïa altres seccions com basquetbol, handbol, voleibol, entre d'altres).
* NK Željezničar (Nogometni klub, també significant club de futbol, adoptat el 1993).
* FK Željezničar fou adoptat de nou el 2000.
L'any 1941, amb motiu de la Segona Guerra Mundial, el club cessà les operacions, que reprengué un cop acabada la contesa. L'any 1946 guanyà el campionat bosni que li permeté obtenir una plaça pel nou campionat iugoslau. El seu primer gran èxit fou la temporada 1971/1972 en què guanyà la lliga iugoslava. El 1980/1981 arribà a la final de la copa, però en sortí derrotat per un altre club bosni, el Velež Mostar. A Europa, la seva millor actuació fou la temporada 1984/1985 en què arribà a les semifinals de la Copa de la UEFA.

## Palmarès

* Lliga iugoslava de futbol 1:
** 1971/72
* Lliga bòsnia de futbol 4:
** 1997/98, 2000/01, 2001/02, 2009-10
* Copa bòsnia de futbol 3:
** 1999/00, 2000/01, 2002/03
* Supercopa bòsnia de futbol 3:
** 1998, 2000, 2001
* Campionat de la República Popular de Bòsnia i Hercegovina 1:
** 1946

## Jugadors destacats

| Dimitrije Dimitrijević Joško Domorocki Milan Rajlić Ilijas Pašić Vasilije Radović Mišo Smajlović Ivica Osim Josip Zemko Blagoje Bratić Josip Bukal Enver Hadžiabdić Josip Katalinski Velija Bećirspahić | Hajrudin Saračević Ivica Baskarada Edin Sprečo Tarik Hodžić Božo Janković Fikret Mujkić Nenad Starovlah Edin Bahtić Mehmed Baždarević Vlado Čapljić Haris Škoro Refik Šabanadžović Radmilo Mihajlović Mirsad Baljić | Nikola Nikić Edin Ćurić Suvad Katana Mario Stanić Gordan Vidović Rade Bogdanović Sead Kapetanović Elvir Baljić Dželaludin Muharemović Bulend Biščević Hadis Zubanović Mirsad Bešlija Kenan Hasagić |

## Enllaços externs

* Web oficial
* Web no oficial
# Newbridge (Kildare)

Newbridge (en gaèlic irlandès Droichead Nua o "el pont nou") és una vila d'Irlanda, al comtat de Kildare, a la província de Leinster. Es troba als marges del riu Liffey i limita a l'est amb la planura de Curragh. Cap amunt del riu hi ha les viles d'Athgarvan, Kilcullen i Blessington, i cap avall les de Caragh, Clane i Celbridge.

## Història

L'assentament s'origina amb la fundació el 1202 de l'abadia del Priorat del Gran Connell de l'orde agustina. Tanmateix, la primera menció escrita a Newbridge prové del viatger John Dunton el 1698, tot i que la capella no hi fou construïda fins al 1730 i la taverna fins al 1750. El primer pont que donà nom a la vila fou destruït per unes riuades el 1789 i reconstruït el 1790 sota indicacions de William Chapman. Cap al 1815 s'hi construí la caserna de cavalleria, veritable origen de la ciutat. que es va expandir ràpidament després de la construcció de Camp Curragh en 1855 i l'arribada del ferrocarril el 1846.

## Agermanaments

* Ocala
* Bad Lippspringe

## Personatges

* Christy Moore - músic
* Luka Bloom (nascut Barry Moore), músic
* Donal Lunny, músic
* Sinéad O'Carroll, cantant
* Kathleen Lonsdale, científica
* Clare Daly, polític
* Pat Eddery, jockey
* Grup Super Extra Bonus Party.
* Jarlath Regan còmic

## Enllaços externs

* Newbridge - Lloc web oficial
# Pere Aulí Bosch

Pere Aulí Bosch (Esporles) fou un mestre d'escola mallorquí.
El 1927 treballà com a mestre al Liceu Ripoll, centre educatiu fundat per Jaume Ripoll Canyelles el 1921, orientat pel pedagog Joan Capó. Aulí hi participà al costat de Miquel Salvà Bolívar, Antònia Sancho, Albert Castell Peña, Lluïsa Vich, Antoni Sagrera Vadell i Miquel Deyà Palerm. Els anys 1929, 1930 i 1931 participà en les colònies escolars d'estiu organitzades per Joan Capó i patrocinades per la Diputació Provincial de Balears. Va ser destinat a l'escola de Pere Garau de Palma. El 1936 va signar la Resposta als Catalans. Un cop produït l'aixecament militar de juliol de 1936, Aulí va ser jutjat per la Comissió Depuradora del Personal de Magisteri i acusat de separatista per haver signat la resposta. Finalment va ser sancionat amb la suspensió d'ocupació i sou durant tres mesos. Va formar part de la junta directiva de l'Associació Catòlica de Mestres Nacionals de Balears (1937).

## Referències

* ↑ MIRÓ, Santiago. Maestros depurados en Baleares durante la Guerra Civil. Palma: Lleonard Muntaner Editor, 1998.
# Meaghan Benfeito

Meaghan Benfeito (2 de març de 1989) és una saltadora canadenca. Competeix en esdeveniments de salts sincronitzats de 10 m al costat de Roseline Filion. Benfeito i Filion van guanyar una medalla de bronze en els Jocs Olímpics de Londres en 2012 en l'esdeveniment de salt sincronitzat de 10 m. També ha guanyat altres tres medalles de bronze en la seva carrera amb una en cada esdeveniment de salt sincronitzat en els campionats mundials, els Jocs de la Commonwealth, i els Jocs Panamericans.

## Carrera

Ella va començar en el salt clavadista per a Canadà en 2005 i acredita a Émilie Heymans i Alexander Despatie per inspirar-la perquè prengui aquest esport. Va guanyar una medalla de bronze en el Campionat Mundial de Natació 2005 a la seva ciutat natal de Mont-real, però ella i Filion no han pogut tornar al podi de medalles en el Mundial des de llavors. En 2006, va guanyar una medalla de bronze en els Jocs de la Commonwealth. Va guanyar una medalla de bronze en els Jocs Panamericans de 2007 en l'esdeveniment de salt sincronitzat de 3 m amb Kelly MacDonald.

## Vida privada

Juntament amb la seva companya de salt de set anys, Filion, es consideren una a una altra amigues per a tota la vida. Filion, va dir de la seva relació: "ens hem conegut una a l'altra de tota la vida, així que tenim una molt bona relació. És més aviat una relació de germanor ara. Probablement podríem anar a un restaurant i ordenar una per l'altra."

## Referències

* ↑ «Meaghan Benfeito profile». London Olympics. Arxivat de l'original el 2013-01-28. [Consulta: 31 juliol 2102].
* ↑ Jennifer Lukas «Canadians Filion, Benfeito Earn Diving Bronze». CTV Sports, 31-07-2012.
# Nihat Asım Bekdik

"Aslan" Nihat Asım Bekdik (1902 - 21 de juny de 1972) fou un futbolista turc de la dècada de 1920. "Aslan" significa lleó.
Fou 21 cops internacional amb la selecció turca amb la qual participà en els Jocs Olímpics de 1924 i 1928.
Pel que fa a clubs, defensà els colors de Galatasaray.
En atletisme fou un destacat saltador de triple salt i salt d'altura, establint el 1923 els rècords de Turquia en triple (11.92m) i altura (1.58m). També destacà com a remer.

## Gols internacionals

| # | Data | Seu | Oponent | Marcador | Resultat | Competició |
| 1. | 14 octubre 1927 | Istanbul, Turquia | Bulgària | 3-1 | 3-1 | Amistós |

## Palmarès

Jugador

### Galatasaray

* Lliga d'Istanbul de futbol: 6
** 1921-1922, 1924-1925, 1925-1926, 1926-1927, 1928-1929, 1930-1931
* Copa d'Istanbul de futbol: 1
** 1933
Entrenador

### Galatasaray

* Lliga d'Istanbul de futbol: 1
** 1928-1929

## Referències

* ↑ «Profile at Sports-reference». Arxivat de l'original el 2020-04-18. [Consulta: 19 octubre 2018].
* ↑ Perfil a galatasaray.org
# Neritimorfs

Els neritimorfs (Neritimorpha) són una subclasse de mol·luscs gastròpodes.

## Taxonomia

La subclasse Neritimorpha inclou 238 espècies actuals en un ordre i tres superfamílies, més un ordre extint:
* Ordre Cyrtoneritimorpha †
** Família Orthonychiidae Bandel & Frýda, 1999 †
** Família Vltaviellidae Bandel & Frýda, 1999 †
* Ordre Cycloneritida
** Superfamília Helicinoidea Férussac, 1822
** Superfamília Neritoidea Rafinesque, 1815
** Superfamília Neritopsoidea Gray, 1847

## Referències

* ↑ «WoRMS - World Register of Marine Species - Neritimorpha». [Consulta: 18 abril 2021].
* ↑ «WoRMS - World Register of Marine Species - Taxonomic tree». [Consulta: 18 abril 2021].
# Niqueltalmessita

La niqueltalmessita és un mineral de la classe dels fosfats, que pertany al grup de la collinsita. Rep el nom per la seva relació amb la talmessita i pel seu contingut en níquel.

## Característiques

La niqueltalmessita és un arsenat de fórmula química Ca₂Ni(AsO₄)₂·2H₂O. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema triclínic.
Segons la classificació de Nickel-Strunz, la niqueltalmessita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, niquelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita i pottsita.

## Formació i jaciments

Va ser descoberta al filó Núm. 51 d'Aït Ahmane, al districte de Bou Azer, a la localitat de Tazenakht (Província d'Ouarzazate, Marroc). També ha estat descrita a Vallenar, a la província d'Huasco (Regió d'Atacama, Xile). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Nickeltalmessite» (en anglès). Mindat. [Consulta: 7 desembre 2019].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 18 agost 2024].